CELEX: 62012CN0353
Language: et
Date: 2012-07-25 00:00:00
Title: Kohtuasi C-353/12: 25. juulil 2012 esitatud hagi — Euroopa Komisjon versus Itaalia Vabariik

22.9.2012   
            
            
               ET
            
            
               Euroopa Liidu Teataja
            
            
               C 287/28
            
         25. juulil 2012 esitatud hagi — Euroopa Komisjon versus Itaalia Vabariik
   (Kohtuasi C-353/12)
   2012/C 287/54
   Kohtumenetluse keel: itaalia
   
      Pooled
   
   
      Hageja: Euroopa Komisjon (esindajad: S. Thomas, D. Grespan ja B. Stromsky)
   
      Kostja: Itaalia Vabariik
   
      Hageja nõuded
   
   
               —
            
            
               tuvastada, et kuna Itaalia Vabariik ei võtnud ettenähtud tähtaja jooksul kõiki vajalikke meetmeid selleks, et nõuda tagasi riigiabi, mis on tunnistatud ebaseaduslikuks ja ühisturuga kokkusobimatuks komisjoni 28. oktoobri 2009. aasta otsusega K(2009) 8123 riigiabi C 59/2007 (ex N 127/2006 ja NN 13/2006) kohta, mida Itaalia andis äriühingule Ixfin SpA (teatavaks tehtud 29. oktoobril 2009 ja avaldatud ELT L 167, 1.7.2010, lk 29), siis on Itaalia Vabariik rikkunud selle otsuse artiklitest 2, 3 ja 4 ning EL toimimise lepingust tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         
      Väited ja peamised argumendid
   
   Komisjoni hagi osutab sellele, et Itaalia Vabariik on jätnud täitmata komisjoni otsuse riigiabi kohta, mida andis majandusarengu ministeerium garantii vormis laenu katteks, mille Ixfin sai Banca Apulia SpA-ga sõlmitud lepingu alusel.
   Komisjon märgib, et Itaalia oleks pidanud abi tagasimaksmise kohustuse täitmise kindlustama hiljemalt 1. märtsiks 2010 ja peale selle teatama komisjonile hiljemalt 29. detsembriks 2009 otsuse täitmiseks võetud meetmetest.
   Käesolevas asjas hagi esitamise kuupäevaks ei olnud kostja veel võtnud kõiki nimetatud kohustuste täitmiseks vajalikke meetmeid.